《答申随叔》
清代·田雯

散吏漫郎痴可怜，长安匏系数经年。正平未解投书刺，司丛频来送酒钱。

寒树栖鸦风不定，空庭捣练月初圆。一番秋水怀人梦，又到白蘋红蓼边。

作者简介：（1635—1704）清山东德州人，字纶霞，又字子纶、紫纶、号漪亭，又号山𧅁子，晚号蒙斋。康熙三年进士，授中书，累迁工部郎中，督江南学政，历江宁、贵州巡抚，官至户部侍郎。诗师黄山谷，欲以奇丽驾王士禛之上。有《古欢堂集》、《黔书》等。